  Майя Бывальцева Дэри ёросысь Якшур гуртысь «Снова вместе» вокально-инструментальной ансамбль «Элькуновидение-2018» вожвылъяськонын рок амалэн кырӟанэз быдэстоз. Ивортодэтъя «Удмуртия» агентстволы со сярысь вераз кырӟанэз гожтӥсь, ансамбльын бас-гитараен шудӥсь Николай Мерзляков. Солэн верамезъя, «Мон сьӧлыко дыр…?» кырӟан удмурт но бесерман кылбурчилэн Михаил Федотовлэн вордскем дырысеныз 60 ар тырмонлы сӥземын но солэн «Малы» поэмаезъя гожтэмын. Минор в мажоре. Рок амалэн со. Туж эмоциональной кырӟан Николай Мерзляков, «Снова вместе» ансамбльысь крезьгурась«Снова вместе» ансамбльын 5 адями: 4 крезьгурасьёс (баян, гитара, бас-гитара, ударник) но кырӟась. «Элькуновидение» вожвылъяськонын кырӟанэз быдэстоз Николай Мерзляков. Кызьы вераз ансамбльлэн кивалтӥсез Ринат Минекаев, туэ коньывуонэ коллективлы 2 ар тырмоз. Но ог 20 ар талэсь азьло соос ӵош шудӥзы ни, соин ик крезьгурасьёс пинал муртъёс ӧвӧл ни, кызьы нырысь ик малпано. Шорлыдын 50 арес, дыр. Соос азьвыл тазьы ик люкаськыса шудӥзы. Собере 20 ар вис вал. 20 ар ортчыса, крезьгурасьёс люкаськизы но ваньзэ улӟытыны но нош ик шудыны малпазы Ринат Минекаев, «Снова вместе» ансамбльлэн кивалтӥсезНялтас вераса, ансамбльын шудӥсь-кырӟасьёслэн крезьгурлы дышетскемзы ӧвӧл. Соос пӧртэм интыосын ужало — гурт администрацилэн кивалтӥсез, школаысь бухгалтер, быръёнъёсъя ӧриысь водитель, ожгар пенсионер но ужбергатӥсь. Нимысьтыз дышетскемез вань Ринат Минекаевлэн гинэ, со клубын крезьгурась луыса ужа. Ансамбль ӟуч но удмурт кылын кырӟанъёсты быдэстэ, бигер кылын кӧня ке кырӟанзы вань. Коллектив концертъёсы пыриськылэ, нош кылем арын Атыкай музъемез гажан мылкыдо кырӟанъя ёрос конкурсын вормизы. Табере элькун вожвылъяськонын кужымзэс мертано кариськизы. Эскерыны котьку яра. <…> пӧрмоз ке — пӧрмоз, уз ке — номыр кышкытэз ӧвӧл. Но мае ке эскерыны котьку кулэ Ринат Минекаев, «Снова вместе» ансамбльлэн кивалтӥсезТодэ вайытом, «Элькуновидение» вожвылъяськон куинь люкетэн ортче: быръён, концерт, но финал. Куриськонъёсты кутон гудырикошконэ кутскиз. Нырысетӥосыз Эграысь но Эгра ёросысь вуизы. Тегъёс: Лулчеберет Удмуртия автозавод удмуртъёс кырӟан крезьгур Элькуновидение  